stanford-oval/wikipedia huggingface dataset:
Emil Karlsson

Emil Karlsson (1868 – 1935) oli suomalainen työnjohtaja, kirjansitoja, suomalaisen painin uranuurtaja ja Helsingin Atleettiklubin perustaja.
Emil Karlsson opiskeli 1888–1890 Saksassa ja hän harrasti siellä eri urheilulajeja osallistuen menestyksellä useisiin juoksu-, soutu-, voimistelu-, painonnosto- ja painikilpaiiuihin. Palattuaan Suomeen hän perusti vuonna 1891 yhdessä konttoristien Frans Dahlbergin, Frans Forslundin ja Axel Frelanderin sekä koristemaalari Gustaf Janssonin kanssa Helsingin Atleettiklubin. Klubin ensimmäiset harjoitukset pidettiin  Lönnrotin- ja Heikinkadun kulmassa sijainneessa venäläisen lukion voimistelusalissa. Klubissa oli tässä vaiheessa noin 40 jäsentä ja sen jälkeen kuin klubiin liittyi kirjakauppias Johan K. Lindstedt alettiin siellä harjoitella ranskalaista painia, johon Lindstedt oli Venäjällä ollessaan tutustunut. Emil Karlsson toimi pitkään Helsingin Atleettiklubin johtajana ja seurasta kehittyi hänen aikanaan tunnettu painiseura. Karlsson oli Helsingin Atleettiklubin kunniajäsen.
Kun Helsingin Atleettiklubi piti vuonna 1892 ensimmäisen julkisen näytäntönsä, jonka ohjelmassa oli voimistelua, painonnostoa ja painia suomalaisen voimistelun isänä tunnettu professori Viktor Heikel arvosteli kiivaasti esityksen ohjelmaa lausuen "ettei ole pyrittävä saavuttamaan gorillan tai sonnin raakaa fyysillistä voimaa", jota hänen mielestään voimailulajien kuten painin avulla tehtiin. Tästä arvostelu ja sitä seurannut kiivas väittely lamaannutti tilapäisesti painin harrastusta Suomessä niin että lajin harrastus alkoi elpyä vasta vuosisadan vaihteessa ulkomaisten ammattipainijoiden esimerkin ansiosta. Erityisesti puolalaisen ammattipainija Ladislaus Pytlasinakin vierailu Helsingissä muodostui käänteentekeväksi suomalaisen painin historiassa. Pytlasinak oli erittäin taitava painija ja hän kokosi pian ympärilleen oman koulukuntansa ympärilleen ja hänen johdollaan alkoi vähitellen Suomessa kehittyä korkeatasoisia painijoita. Vuonna 1898 järjestettiin Suomen ensimmäiset painimestaruuskisat yhdessä sarjassa. Näissä kisoissa voitti mestaruuden Georg Hackenschmidt ja siitä lähtien alkoi painiharrastus levitä myös maaseudullekin. Vuonna 1906 Ateenan olympialaisiin osallistui kolme suomalaista painijaa, joista Helsingin Atleettiklubia edustanut Verner Weckman voitti kultamitalin.
Karlsson harrasti myös juoksua ja kävelyä ja hän järjesti Helsingissä useita juoksu- ja kävelykilpailuita Kaisaniemi lähtöpaikkana. Vuonna 1893 Kööpenhaminassa järjestettiin kansainväliset ampuma-, pyöräily- ja juoksukilpailut, joihin osallistui 13 eri kansallisuutta edustaneita kilpailijoita. Karlsson opiskeli tuolloin Kööpenhaminassa ja hän osallistui 700 metrin tasoitusjuoksuun voittaen kilpailun. Karlsson oli saanut tasoitusta 60 metriä ja juoksi 640 metrin matkan ajassa 1.55,0. Toiseksi tullut tanskalainen luutnantti ja useiden lyhyiden matkojen Euroopan ennätysten omistaja Jürgen P. Müller hävisi hänelle yhden sekunnin. Karlsson osallistui Tanskassa myös muihinkin kilpailuihin, muun muassa 80 kilometrin juoksuun, jossa hän tuli kolmanneksi.
Emil Karlsson kuoli 67-vuotiaana kotonaan Tapanilassa kesäkuussa 1935.
Poor Man’s Luxury

| Poor Man's Luxury LX-Beats |
| --- | --- | --- |

Studioalbumin tiedot
 Julkaistu: 1. kesäkuuta 2009
 Formaatti: CD
 Tyylilaji: rap
 Kesto: 49.02
 Levy-yhtiö: Skill Street Entertainment
LX-Beatsin muut julkaisut
| Unreleased & Rare vol. 1 2009 | Poor Man's Luxury 2009 | Raw Bangers 2012 |
Poor Man's Luxury on suomalaisen rap-tuottaja LX-Beatsin studioalbumi. Se julkaistiin Skill Street Entertainmentin kautta 1. kesäkuuta 2009. Levyllä vierailevat muun muassa Redrama, Copywrite, Deacon the Villain ja Mac Lethal.
Kappaleet

Intro – 3.11 (mukana Karim aka Nightclubber Lang)
Bluegrass Swagger – 3.02 (mukana Jaylacage)
Poor Man's Luxury – 3.13 (mukana Deacon the Villain & Point Game)
Happy Juice (12 Steps Backwards) – 3.13 (mukana Prime)
Crazy Venomous – 3.31 (mukana Mac Lethal & Neyedus)
How You Like Me Now – 3.01 (mukana Mattafact)
Interlude – 1.27
Thug or What – 4.02 (mukana Sage & Mac Lethal)
How To Make A Song – 2.49 (mukana Kronic Plague)
All I Know – 2.38 (mukana Xcursion)
Take Your Medicine – 2.55 (mukana Finale)
Battle Scars – 3.18 (mukana Copywrite, Redrama & Point Game)
Never Know What She Thinks – 3.09 (mukana Neyedus)
Mindplay – 3.14 (mukana Profayne)
Watch Me – 3.17 (mukana Kilby)
Outro – 2.54
Arvostelut

Tuoreet Platat:
Polykaprolaktoni

Polykaprolaktonin rakenne
Polykaprolaktonirakeita
Polykaprolaktoni eli PCL on polyestereihin kuuluva polymeeri. Sen monomeeri on kaprolaktoni. Polykaprolaktonilla on useita käyttökohteita ja se on biohajoavaa.
Ominaisuudet

Polykaprolaktonin keskimääräinen moolimassa on 3 000–630 000 g/mol. Se on osittain kiteinen polymeeri, ja kiteisyysaste on 57–76 % ja moolimassaltaan suuret polymeerit ovat vähiten kiteisiä. Polykaprolaktonin sulamispiste on melko alhainen, noin 59–64 °C. Yhdisteen lasisiirtymälämpötila on -65 – -60 °C eli se on huoneenlämpötilassa joustavaa. Polykaprolaktonin tiheys on 1,07–1,2 g/cm3. Polykaprolaktoni ei liukene veteen eikä alkoholeihin. Kohtalaisesti se liukenee esimerkiksi asetoniin ja etyyliasetaattiin ja hyvin tolueeniin tai kloorattuihin hiivivetyihin. Polykaprolaktoni kestää melko hyvin useiden kemikaalien ja UV-säteilyn vaikutuksia.
Valmistus ja käyttö

Tavanomaisin tapa valmistaa polykaprolaktonia on kaprolaktonin renkaanavautumispolymerointi 110–130 °C:n lämpötilassa käyttäen katalyyttinä tinaoktoaattia. Muitakin katalyyttejä, esimerkiksi alumiini-, sinkki- tai titaaniyhdisteitä, voidaan käyttää. Polykaprolaktonia voidaan valmistaa myös 6-hydroksikapronihapon kondensaatioreaktiolla. Tätä reaktiota on tutkittu suoritettavaksi myös entsyymien katalysoimana.
Polykaprolaktonin suhteellisen alhainen sulamispiste rajoittaa sen käyttökohteita. Biohajoavuus on etu lääketieteellisissä sovellutuksissa kuten tikeissä ja muissa ompeleissa sekä lääkeaineiden annostelussa. Polykaprolaktonin ja polylaktidin seoksista voidaan valmistaa joustavia kuituja. Tärkein polykaprolaktonin käyttökohde on kuitenkin polyuretaanipohjaisten vaahtojen, pinnoitteiden, liimojen ja elastomeerien valmistus. Polykaprolaktoni parantaa polyuretaanien stabiiliutta. Harrastuskäytössä polykaprolaktonia käytetään pienoismallien valmistukseen.
Eileithyiopolis

| Eileithyiopolis> Εἰλειθυιόπολις𓇑𓃀𓏌𓊖.Sijainti |
| --- | --- |
 Eileithyiopolis
Koordinaatit:  25°07′11″N, 32°47′54″E
Valtio:  Egypti
Paikkakunta:  El-Kab, Edfo, Assuan, Egypti
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Latopolites (Eileithyiopolites), Thebais, Egypti
Aiheesta muualla
  Eileithyiopolis Commonsissa 
Infobox OKNimi-testi OK: 
Eileithyiopolis (m.kreik. Εἰλειθυιόπολις eli Εἰλειθυίας πόλις, Eileithyias polis, Εἰλειθυιάσπολις, Eileithyisaspolis) eli Nekheb (egypt. 𓇑𓃀𓏌𓊖, Nḫb) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Latopoliteen nomokseen.
Eileithyiopolis sijaitsi Niilin itärannalla noin 85 kilometriä etelään Thebasta eli Diospolis Megalesta. Joen vastakkaisella rannalla sijaitsi Hierakonpolis. Kaupungista joen alajuoksulle eli luoteeseen päin sijaitsi Latopolis ja yläjuoksulle eli etelään päin Apollonopolis Megale. Kaupungin nomos Latopolites mainitaan myös nimellä Eileithyiopolites, ja Eileithyiopolis sen pääkaupungiksi.
Kaupungin pääkultti oli omistettu Nekhbet-jumalattarelle, jonka kreikkalaiset yhdistivät Eileithyiaan ja roomalaiset Lucinaan. Kaupungissa oli jumalattarelle omistettu temppeli, jonka oli rakentanut faarao Amenhotep III. Ptolemaios VII kunnosti sen ja lisäsi siihen pylonin eli monumentaaliportin. Kaupungin lähellä oli kultakaivoksia.
Eileithyian luola

| Eileithyian luola> Σπήλαιο της Ειλείθυιας |
| --- | --- |

Sijainti
 Eileithyian luola
Koordinaatit:  35°19′29″N, 25°12′21″E
Valtio:   Kreikka
Paikkakunta:  Iraklion, Kreeta
Historia
Tyyppi:  luolapyhäkkö
Ajanjakso:  3000 eaa.–400 jaa.
Kulttuuri:  minolainen kulttuuri antiikki
Infobox OKNimi-testi OK: 
Eileithyian luola (kreik. Σπήλαιο της Ειλείθυιας, Spílaio tis Eileíthyias; myös Spíleo tis Ilíthiias) on luola ja arkeologinen kohde Kreetan saarella Kreikassa. Se sijaitsee Iraklionin itäpuolella lähellä Karteróksen kylää noin kilometri etelään muinaisen Amnisoksen paikasta. Paikallisesti luola tunnetaan myös nimellä Neraïdóspilios (Νεραϊδόσπηλιος, ”Haltijaluola”).
Luola oli luolapyhäkkö, joka oli omistettu myöhemmin Eileithyiaksi kutsutulle jumalattarelle, joka suojeli synnytyksiä. Lineaari-B-kirjoituksissa jumalattaren nimi esiintyy muodossa e-re-u-ti-ja. Kreikkalaisessa mytologiassa luola oli paikka, jossa Hera synnytti Eilethyian. Paikka mainitaan myös Homeroksen Odysseiassa (XIX.188). Luola oli käytössä neoliittiselta kivikaudelta roomalaiselle kaudelle saakka. Erityisen merkittävä se oli minolaisella ajalla. Luola oli merkittävin Eilethyialle omistettu pyhäkkö. Paikka on ollut kulttikäytössä myös varhaiskristillisenä aikana.
Luola on 64,5 metriä pitkä, 9–12 metriä leveä ja 3–4,5 metriä korkea. Sen sisäänkäynti on idästä päin. Sisällä luolassa on eräänlainen alttari sekä stalagmiittipylväitä, joiden uskotaan olleen palvonnan kohteina ikään kuin jumalpatsaina. Luolasta on löydetty votiiviesineitä. Luolan ulkopuolella on mahdollisesti pappien käytössä olleiden rakennusten jäänteitä ajalta 1300–1200 eaa.
Luolan ensimmäiset kaivaukset suoritti Josíf Chatzidákis vuonna 1885. Järjestelmällisemmät kaivaukset suoritettiin vuosina 1929–1938 Spyrídon Marinátoksen johdolla.
Einaudi

Einaudi on muun muassa seuraavien henkilöiden sukunimi:
Giulio Einaudi (1912–1999), italialainen kustantaja
Giulio Einaudi (1928–2017), italialainen roomalaiskatolinen piispa
Ludovico Einaudi (s. 1955), italialainen säveltäjä ja pianisti
Luigi Einaudi (1874–1961), Italian presidentti 1948–1955
| --- | --- |
: Tällä täsmennyssivulla luetellaan henkilöitä, joilla on sama sukunimi.
Piilolinssi

Tavanomaiset piilolinssit.
Esimerkkejä kosmeettisista piilolinsseistä.
Hygieniasta huolehtiminen on tärkeää piilolinssejä käytettäessä.
Piilolinssit ovat ohuet, suoraan silmän sarveiskalvon eli cornean pinnalle asetettavat, tyypillisesti muovista valmistetut linssit, joita käytetään ensisijaisesti näönkorjaukseen silmälasien sijasta, mutta myös kosmeettisista tai terapeuttisista syistä. Maailmanlaajuisesti arviolta 150 miljoonaa ihmistä käyttää piilolinssejä .
Koska piilolinssit ovat suorassa kosketuksessa silmän kanssa, ne tarjoavat usein silmälaseja luonnollisemman kuvan, erityisesti näkökentän äärialueilla. Piilolinssit eivät kerää pinnalleen näköä haittaavaa kosteutta, kuten vettä, lunta tai hikeä . Pintajännityksen ansiota ne pysyvät tiiviisti silmässä, joten monet kokevat ne sopivammaksi näönkorjausmuodoksi esimerkiksi urheillessa ja liikkuessa. Piilolinssien kanssa voidaan myös käyttää aurinkolaseja tai suojalaseja.
Useimmat modernit piilolinssit valmistetaan hydrogeeleistä tai silikonihydrogeeleistä.
Piilolinssien käyttäminen

Piilolinssejä on saatavilla useimpien taittovirheiden korjaamiseen, mukaan lukien liki- ja kaukotaitteisuus, hajaitaitteisuus sekä ikä- eli aikuisnäkö. Piilolinssityypin valinnassa on syytä tukeutua näönhuollon ammattilaisen eli silmälääkärin tai optometristin apuun, jotta ratkaisu on silmäterveyden kannalta hyvä ja ongelmilta vältytään. Nänhuollon ammattilaisen antamia piilolinssien hoito- ja käyttöohjeita noudattamalla voidaan välttyä tulehduksilta ja varmistetaan silmien hyvinvointi.
Väärin käytettynä piilolinssit voivat olla haitalliset silmille. Ne saattavat muun muassa aiheuttaa silmän pintaan vaurioita, joiden takia silmään saattaa tulla tulehdus tai pahimmassa tapauksessa parantumaton vaurio. Linssit pitää desinfioida huolellisesti desinfiointinesteellä, joka poistaa bakteereja ja linssin pinnalle kertyneita proteiinikerrostumia.
Aiemmin käytettiin erillisiä desinfiointi- ja huuhtelunesteitä, nykyään yhä enemmän monikäyttöisiä yleisnesteitä sekä vetyperoksidipohjaisia piilolinssinesteitä. Vesijohtovettä ei missään tapauksessa saa käyttää edes kosketuksissa piilolinssien kanssa, sillä sen sisältämät mikro-organismit voivat saastuttaa tai pilata linssin, josta voi seurauksena olla pysyvä silmävaurio. Yleisemmin silmän pintavauriot johtuvat käsien bakteerikannan leviämisestä piilolinssin mukana silmään.
Linssien voimakkuuden lisäksi niiden kaarevuus, materiaali, halkaisija, ja mahdollinen sylinterivoimakkuus ovat käyttäjäkohtaisia. Koska vääränlaisten linssien käyttö voi aiheuttaa jopa pysyvää vahinkoa, useimmissa maissa piilolinssien hankinta edellyttää silmien tutkimusta ja reseptiä silmälääkäriltä tai optikolta. Joillekin piilolinssit eivät sovi lainkaan kuivien silmien, allergian tai muun syyn vuoksi.
Vuoden 2021 tammikuussa uutisoitiin että yhdysvaltalainen yhtiö on pystynyt lisäämään piilolinsseihin AR-tekniikan, eli lisätyn todellisuuden. Piilolinssi on yhteydessä älypuhelimeen joka voi syöttää tietoa piilolinsseihin. Yhtiö on tehnyt jo yhteistyösopimuksen piilolinssien valmistajayhtiö Bausch & Lombin kanssa.
Piilolinssityypit

Piilolinssit voidaan luokitella niiden käyttötarkoituksen mukaan:
Taittovirheiden korjaus. Piilolinsseillä voidaan korjata useimpia taittovirheitä, mukaan lukien likinäköisyytta (myopia), kaukotaittoisuutta (hyperopia), hajataittoisuutta (astigmatismi) ja ikänäköä (presbyopia).
Kosmeettisia piilolinssejä käytetään muuttamaan silmän ulkonäköä joko korostamalla sen luonnollista väriä, muuttamalla se kokonaan toiseksi tai luomalla silmään näyttävä kuvio. Kosmeettisia linssejä on saatavilla sekä vahvuuksilla että ilman.
Terapeuttisia piilolinssejä voidaan käyttää esimerkiksi vakavista silmäsairauksista ja -vammoista kärsivillä potilailla, mukaan lukien sarveiskalvon kartiorappeuma (keratokonus) . Piilolinsseillä voidaan korjata jossain määrin myös värisokeutta.
Piilolinssit voidaan luokitella niiden vaihtovälin mukaan:
Kertakäyttölinssejä käytetään nimensä mukaisesti vain kerran, jonka jälkeen ne heitetään pois ja seuraavalla kerralla uusi pari otetaan käyttöön.
Viikkolinssejä käytetään päiväkäytössä optikon määräyksen mukaisesti 1 tai 2 viikkoa. Viikkolinssit poistetaan silmistä päivän päätteeksi, puhdistetaan ja säilötään desinfioivaan piilolinssinesteeseen.
Kuukausilinssejä käytetään päiväkäytössä enintään 30 päivän ajan. Myös ne poistetaan silmistä käytön jälkeen, puhdistetaan ja säilötään desinfioivaan piilolinssinesteeseen.
Yötäpäiväälinssit on suunniteltu käytettäväksi jatkuvasti, myös nukkuessa. Tyypillisesti yötäpäiväälinssejä voidaan käyttää 6 peräkkäisenä yönä, jonka jälkeen ne on puhdistettava.
Tutkimusten mukaan piilolinssien käyttäminen yön yli kasvattaa silmätulehdusriskiä 6-8-kertaiseksi.  Sarveiskalvon pitkäaikainen hapenpuute voi johtaa uudissuonittumiseen .
Valmistajia

Maailman johtavia piilolinssivalmistajia ovat:
Alcon
Bausch & Lomb
CooperVision
Johnson & Johnson
Aiheesta muualla

Optikon kirjoituksia piilolinsseistä ja niiden turvallisesta käytöstä (Piilolinssioptikko)
Wikimedia Commonsissa on kuvia tai muita tiedostoja aiheesta .
Poplaulajan sunnuntai

| Poplaulajan sunnuntai Eri esittäjiä |
| --- | --- | --- |

Studioalbumin tiedot
 Äänitetty : elo–syyskuu 1997 Studio JJ, Tampere
 Julkaistu: 1997
 Tuottaja(t): Sakari Löytty
 Tyylilaji: hengellinen musiikki, pop
 Kesto: 41.43
 Levy-yhtiö: Profile Records
Poplaulajan sunnuntai on vuonna 1997 julkaistu studioalbumi, joka sisältää uusia tulkintoja tunnetuista virsistä. Albumilla esiintyy arvostettuja suomalaisia poplaulajia ja muusikoita, kuten Pauli Hanhiniemi, Eero Raittinen, Pedro Hietanen ja Olli Haavisto.
Kappaleet

Katriina Honkanen: Oi muistatko vielä sen virren – 3:16
Pauli Hanhiniemi: Hoosianna Daavidin poika – 1:57
Pepe Ahlqvist: Rauhan herra – 3:59
Heikki Silvennoinen: Maa on niin kaunis – 3:14
Essi Wuorela: Ihmeellinen armo (- Amazing Grace -) – 4:15
Sir Elwoodin hiljaiset värit: Jo joutui armas aika – 3:57
Sakari Kuosmanen: Soi kunniaksi Luojan – 2:39
Jaakko Löytty: Ei mikään niin voi virvoittaa – 3:27
Eija Ahvo ja Susanna Haavisto: Oi armon lähde autuas – 5:16
Harri Marstio ja Pedro Hietanen: Totuuden henki – 2:38
Eero Raittinen: Tähtien taa (- Milky White Way -) – 3:30
Olli Haavisto: Sua kohti Herrani (- Nearer My God to Thee -) – 3:35
Tuotanto

Sakari Löytty – tuottaja
Juuso Nordlund – äänittäjä
Otto Hallamaa – äänittäjä
Jyrki Saarinen – miksaaja (Finnvox-studio)
Arto Nuppola – avustava miksaaja
Henri Nuorivaara – masteroija (Z-Trading)
Eforos Efesoslainen

| Eforos Efesoslainen> Ἔφορος ὁ Ἐφέσιος.Henkilötiedot |
| --- | --- |
Syntynyt: 400/300-luku eaa. Efesos
Ammatti:  taidemaalari
Eforos Efesoslainen (m.kreik. Ἔφορος ὁ Ἐφέσιος, Eforos ho Efesios, lat. Ephorus Ephesius; toimi 300-luvulla eaa.) oli antiikin kreikkalainen taidemaalari, joka oli kotoisin Efesoksesta. Suda mainitsee hänet Apelleen opettajana.
Poplatš meni, ritško...

| Poplatš meni, ritško> .. Kroda |
| --- | --- | --- |

Studioalbumin tiedot
 Äänitetty : keväästä 2003, talveen 2004
 Julkaistu: 2004   2007
 Tuottaja(t): Kroda
 Tyylilaji: black metal
 Kesto: 48.20
 Levy-yhtiö: Stellar Winter Records   Hammermark Art
Muut kannet

Krodan muut julkaisut
|     | Poplatš meni, ritško... 2004 | Do Nebokraju Žyttja... 2005 |
Poplatš meni, ritško... (ukr. Поплач менi, Рiчко..., engl. Cry to me, River...) on ukrainalaisen black metal -yhtyeen Krodan ensimmäinen studioalbumi. Albumista on julkaistu sekä C-kasetti- että CD-painos, joista C-kasettipainos on rajoitettu vain tuhanteen kappaleeseen. Albumista on myös julkaistu vuonna 2006 vinyylilevypainos, joka sisälsi kappaleen Осіннім Подихом Останнім... ja muista painoksista poikkeavan kansikuvan. Viimeisin painos on vuonna 2007 ulos tullut digipack, jonka julkaisi Hammermark Art, digipackin erikoisuutena on lisäkappale Борвій.
Levyn musiikki yhdistelee ukrainalaista kansanmusiikkia sekä black metalia. Sanoitukset, jotka on kirjoitettu ukrainaksi, käsittelevät luontoa ja vanhoja slaavilaisia perinteitä.
Muusikot

Viterzgir
Eisenslav
Aiheesta muualta

Poplatš meni, ritško... Discogsissa. (englanniksi)
Albumi Poplatš meni, ritško... Encyclopaedia Metallum -sivustolla (englanniksi)
Primitive Finland

| Primitive Finland Useita |
| --- | --- | --- |

Split-albumin tiedot
 Julkaistu: 2003
 Formaatti: CD, 10″ vinyyli
 Tyylilaji: black metal
 Kesto: 24.15
 Levy-yhtiö: Northern Heritage
Primitive Finland on levy-yhtiö Northern Heritagen vuonna 2003 julkaisema split-albumi. Albumi sisältää suomalaisten black metal -yhtyeiden Clandestine Blazen, Annihilatusin, Baptismin, Bloodhammerin, Incriminatedin ja Blasphemous Evilin kappaleita.
Äänitteen CD-versiosta julkaistiin 1 000 kappaleen painos, ja 10″ vinyylejä julkaistiin 333 kappaletta.
Kappaleet

Annihilatus – One-Eight-Seven – 4.01
Baptism – Remains of Cursed Plague – 5.18
Blasphemous Evil – Jesus Corpse – 1.00
Blasphemous Evil – Coven of Fornication’s – 2.12
Bloodhammer – Murder & Suicide – 3.08
Bloodhammer – Heaven Bleeds Black – 2.58
Clandestine Blaze – Northern Insanity – 2.35
Incriminated – Evil Aggressor – 0.49
Incriminated – Stay Evil – 2.14
Aiheesta muualla

Primitive Finland Discogsissa. (englanniksi)
Albumi Primitive Finland Encyclopaedia Metallum -sivustolla (englanniksi)
Primitive (Suburban Triben albumi)

| Primitive Suburban Tribe |
| --- | --- | --- |

Studioalbumin tiedot
 Äänitetty : WZLA Studio
 Julkaistu: 1994
 Formaatti: CD
 Tuottaja(t): Mikko Karmila
 Tyylilaji: heavy metal
 Kesto: 50.41
 Levy-yhtiö: Zen Garden
Listasijoitukset
  28.
Suburban Triben muut julkaisut
|   | Primitive 1994 | Purity 1995 |
Primitive on Suburban Triben esikoisalbumi, joka julkaistiin vuonna 1994.
Albumi nousi Suomen virallisen listan sijalle 28, ja se pysyi listalla yhteensä neljä viikkoa.
Kappaleet

Kaikki kappaleet säveltänyt ja sanoittanut Janne Joutsenniemi sekä sovittanut Suburban Tribe, ellei toisin mainittu.
Sunflower – 3.25 (säv. ja san. Roope Sirén)
Once Again – 5.00
Out of Bounds – 5.12
Cold Rush – 4.50
Grey – 3.08 (säv. Sirén, san. Alec Hirst-Gee, Sirén)
To and Fro – 3.31
Room – 5.45
Silence – 3.23 (san. Hirst-Gee)
Small Words – 5.23
There – 3.20
For Evermore – 7.44
Aiheesta muualla

Primitive discogs.com -sivustolla
Suburban Tribe
| --- | --- |
Studioalbumit:   Primitive  Purity  Panorama  Elektro 57  Suburban Tribe  Manimal  ¡Revolt Now!  Now and Ever After 
Kokoelmat:   Prime Time Collection  Recollection 
Muuta:  Diskografia
Eduardo Souto de Moura

Eduardo Souto de Moura
Eduardo Elisio Machado Souto de Moura (s. 25. heinäkuuta 1952 Braga) on portugalilainen arkkitehti. Häntä opettivat Fernando Távora ja Álvaro Siza Vieira. Moura on alun perin kotoisin Bragasta mutta asuu ja työskentelee nykyään Portossa. De Mouran tunnetuimpia töitä on entiseen graniittilouhokseen rakennettu Bragan jalkapallostadion, Estádio Municipal de Braga, jossa pelattiin jalkapallon EM-kilpailuja vuonna 2004.
De Mouralle myönnettiin arvostettu Pritzker-palkinto maaliskuussa 2011. De Moura on toinen portugalilainen, joka palkitaan Pritzkerillä. Álvaro Siza Vieira sai ensimmäisen vuonna 1992. De Moura työskenteli opiskelijana Sizan toimistossa 1970-luvun puolivälissä viitisen vuotta, yhteistyö on jatkunut sen jälkeenkin. De Moura perusti oman arkkitehtitoimiston vuonna 1980 voitettuaan kilpailun kulttuurikeskuksesta.
Kuvia

Aveiron yliopiston geotieteiden tiedekunta
Burgo Empreendimento Avenida da Boavistan varrella
Souto de Mouran ja Siza Vieiran yhdessä suunnittelema Portugalin paviljonki Lissabonin maailmannäyttelyssä 1998
Porton metron asema
Estádio Municipal de Braga, jalkapallostadion Bragassa
Serpentine Gallery Pavilion Lontoossa
Dekstrometorfaani

| --- | --- |


Dekstrometorfaani
Systemaattinen (IUPAC) nimi
((+)-3-metoksi-17-metyyli-(9α,13α,14α)-morfinaani)
Tunnisteet
CAS-numero: 125-71-3
ATC-koodi: R05DA09
PubChem CID: 5360696
DrugBank: APRD00655
Kemialliset tiedot
Kaava: C18H25NO 
Moolimassa: 271.404 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 11 %
Metabolia: Hepaattiset (maksa) entsyymit: CYP2D6, CYP3A4, CYP3A5
Puoliintumisaika: 2-4 tuntia (nopeat metabolisoijat); 24 tuntia (hitaat metabolisoijat)
Ekskreetio: Virtsa (renaalinen)
Terapeuttiset näkökohdat
Raskauskategoria:  A(AU) C(US) 
Reseptiluokitus:  Pharmacy Only (S2) (AU)OTC(US) 
Antotapa: Oraalinen
Dekstrometorfaani (DXM tai DM) on morfinaaneihin kuuluva lääke. DXM:ää käytetään yskän hillitsijänä useissa yskänlääkkeissä ja myös päihteenä, koska sillä ja sen hajoamistuotteella dekstrorfaanilla on suurina annoksina dissosiatiivisia, rauhoittavia ja piristäviä vaikutuksia.
Kemia

Puhtaana vapaa emäksenä DXM on valkoinen tai hieman kellertävä kiteinen hajuton ja hyvin kitkerä aine, joka on liukenematon veteen, mutta liukenee kloroformiin. Sen sulamispiste on 109–111 °C.
DXM hydrobromidisuolan (HBr) (CAS 125-69-9) paino on 352.309 g/mol. Se on valkoinen kiteinen jauhe, joka on liukoinen etanoliin ja liukenematon dietyylieetteriin. Sen sulamispiste 123 °C.
DXM HBr-monohydraattisuolan (HBr · H2O) (CAS 6700-34-1) paino on 370.32 g/mol. Se on vesiliukoinen.
DXM on kiraalinen ja sen toinen enantiomeeri on levometorfaani. Molempien yleisnimitys metorfaani. DXM:n morfinaanirungon amiiniin on liittynyt metyyli muodostaen tertiäärisen amiinin ja aromaattiseen renkaaseen metoksi.